Xerxes I han Persia

Hi Jerjes I o kundi man Xerxes I (kaluwas ha Ininglis: ;  Xšayaṛša ()  "naghahadi hin mga bayani", Greek  Xérxēs ; 519–465 BC), nga tinatawag gihapon nga Xerxes nga Harangdon, amo an ikalima nga hadi hin mga hadi han Akhaemenida nga dinastiya han Persia. Sugad han iya amay ngan nag-uná ha iya nga hadi nga hi Darius I, naghadi hiyá han imperyo han panahon nga nakapot ini han gidako-i nga teritoryo han kaagi hiní. Naghadi hiyá tikang han 486 UC kutob han pag-asasinar ha iya han 465 BC ni Artabanus, an komandante han magbarantay han hadi.

Hi Xerxes I kuno an Persiano nga hadi nga hi Axašweroš (אֲחַשְׁוֵרוֹשׁ; Ahasuerus o Ahasuero; ha Kinatsila ngan nahig-araan nga Winaray: Asuero) dida han Bibliya nga mga Barasahon han Esther ngan Barasahon han Ezra. Kilalado gihapon hiyá han kaagi han Katundan tungod han iya waray magmalinamposon nga pag-invadir han Gresya han 480 BC. An iya mga puwersa temporaryo nga nakalupig han mainland nga Gresya ha amihan han Isthmus han Corinth kutob han mga pagkapirde ha Salamis ngan ha sunod nga tuig an pagkapirde ha Plataea nagwara hini nga mga pagdaog ngan nagtapos han ikaduha nga pag-invadir hin permanente. Bisan pa man, malinamposon hi Xerxes nga naglupig han mga pagrebelde ha Ehipto ngan ha Babilonia. Siring ni Roman Ghirshman nga, "Katapos hiní waray na hiya gumamit han titulo nga 'hadi han Babilonia', ngan nagtawag na la hiya han iya kalugaringon nga 'hadi han mga Persiahanon ngan mga Mediahanon'."

Gindumara ni Xerxes an pagtima hin mga dirudilain nga mga proyekto hin konstruksyon ha Susa ngan Persepolis.

Mga pinambasaran

Biyograpiya
Politika
Iran
Imperyo Akemenida